《为俞生初诞子作二首 其一》
明代·卢龙云

海日当长至，门弧应瑞开。凤雏宁世出，龙种自天才。

窦苑方称桂，王家旧植槐。登筵多玉果，任醉酒千杯。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。